Einojuhani Rautavaara

Einojuhani Rautavaara (Helsinki, 1928ko urriaren 9a – ibidem, 2016ko uztailaren 27a) finlandiar musika klasikoko musikagilea izan zen, Finlandiako nabarmenetakoa Jan Sibeliusen eskutik.

Eino Alfred opera-abeslariaren eta Elsa Katariina doktorearen semea izan zen. Gaztetan hasi zen pianoa jotzen eta gurasoak hil ondoren izeba batekin bizitzera joan zen Turkura. Han hasi zen pianoa ikasten 17 urterekin eta geroago pianoa eta musikologia Helsinkiko Unibertsitatean eta konposizioa Sibelius Akademian.

1958an Thor Johnson konposizio saria irabazi zuen eta New Yorkeko Juilliard Schoolen ikasteko beka bat jaso zuen. Estatu Batuetan Vincent Persichetti, Roger Sessions eta Aaron Coplanden ikasle izan zen. 1957an Sibelius Akademian lizentziatu zen eta gero Suitzan eta Alemanian ikasi zuen.

1957tik 1959ra Sibelius Akademian irakasle izan zen. Helsinkiko Orkestra Sinfonikoko artxibozaina ere izan zen (1959-1961), baita Käpyläko Musika Institutuko errektorea (1965-1966) eta Sibelius Akademiako irakasle titularra ere (1966-1976). 1985ean Finlandiako musika saria jaso zuen.

Lan ugari konposatu zituen, lau alditan banatuak. Lehenengoa neoklasikoa izan zen, bigarrena konstruktibista serialismoarekin, hirugarrena neo erromantikoa eta laugarrena eklektikoa eta postmodernoa.

Zortzi sinfonia, 15 kontzertu, obra koralak, hainbat instrumentutarako sonatak, harizko laukoteak eta ganberako beste musika bat konposatu zituen, baita opera biografikoak ere.

Kategoria:Helsinkiarrak
Kategoria:Finlandiako musikagileak
Kategoria:Opera egileak
Kategoria:Helsinkin hildakoak